
Text rozhodnutia
Súd: Krajský súd Bratislava Spisová značka: 6Co/333/2012 Identifikačné číslo súdneho spisu: 1295899026 Dátum vydania rozhodnutia: 22. 04. 2013 Meno a priezvisko sudcu, VSÚ: JUDr. Martin Murgaš ECLI: ECLI:SK:KSBA:2013:1295899026.4 Uznesenie Krajský súd v Bratislave v právnej veci žalobkyne: X. Š., Z. Z. U.. Č.. XXX, Z., zast. advokátkou JUDr. Darinou Michalkovou, Kolárska ul. č. 4, Bratislava, proti žalovanému: V. Š., Z. B. U.. Č.. X, Z., zast. advokátom JUDr. Stanislavom Jakubčíkom, Kutlíkova ul. č. 17, Bratislava, o vyporiadanie bezpodielového spoluvlastníctva manželov, na odvolania účastníkov konania proti rozsudku Okresného súdu Bratislava II z 9. marca 2012 č. k. 16C/288/1995- 876, pomerom hlasov 3:0, takto r o z h o d o l : Napadnutý rozsudok súdu prvého stupňa sa z r u š u j e. Odvolací súd schvaľuje zmier uzavretý účastníkmi konania tohto znenia: „Z vecí patriacich do bezpodielového spoluvlastníctva účastníkov sa do výlučného vlastníctva žalobkyne prikazujú nasledovné I. hnuteľné veci : 1. obývacia stena značky Jevan 2. váľanda značky Polo 3. sedacia súprava 4. koberec (3x4 m) Bergamo 5. videorekordér zn. Samsung 6. Hi-fi stereo systém Sony 7. chladnička zn. Calex 8. mraznička zn. Calex 9. pračka zn. Tatramat 245 10. fritovací hrniec zn. Moulinex 11. naparovacia žehlička zn. ETA 12. ventilátor stojanový, bielo modrý 13. trojobraz Klasy a západ slnka 14. železná konštrukcia na prístrešok 16. radiátor s oceľovými článkami II. Nehnuteľnosti zapísané v katastri nehnuteľností, Správa katastra pre hlavné mesto Bratislava, Okres Bratislava III, Obec BA -m. č. RUŽINOV, Katastrálne územie Trnávka, na LV čXXXX, parcely registra C, parc. č. 14513/1- zastavané plochy a nádvoria o výmere 114.m2 a parc. č. 14513/2 zastavané plochy a nádvoria vo výmere 206 m2 ako aj dom, súpisné číslo 4465 na Z. U. Č.. XXX postavený na parcele registra C č. 14513/1. Z vecí patriacich do bezpodielového spoluvlastníctva účastníkov sa do výlučného vlastníctva žalovaného prikazujú nasledovné I. hnuteľné veci : 1.. strešná vlnovková krytina 2. drevený preš na hrozno 3. záhradný gril. Obdĺžnik 4. dvojdielový celodrevený rebrík, tvar A 5. hydraulický vozík kovový, mechanický s 2ks vidlicami 6. majetok podnikateľa Navrhovateľka sa zaväzuje zaplatiť odporcovi na vyrovnanie hodnoty podielov sumu 20 000,00 € do 60 dní od právoplatnosti rozsudku. Žiaden z účastníkov konania nemá právo na náhradu trov konania.“ Žalobkyňa a žalovaný sú povinní zaplatiť spoločne a nerozdielne súdny poplatok vo výške 1 396,00 € na účet Okresného súdu Bratislava II všetko do 3 dní od právoplatnosti rozsudku. Žalobkyňa je povinná zaplatiť náhradu trov konania štátu vo výške 260,52 € na účet Okresného súdu Bratislava II do 3 dní od právoplatnosti rozsudku. Žalovaný je povinný zaplatiť náhradu trov konania štátu vo výške 260,52 € na účet Okresného súdu Bratislava II do 3 dní od právoplatnosti rozsudku. o d ô v o d n e n i e : Žalobkyňa a žalovaný napadli odvolaním rozsudok Okresného súdu Bratislava II z 9. 3. 2012 č. k. 16C/288/1995- 876. V priebehu odvolacieho konania účastníci uzavreli zmier v takom znení, ako je to uvedené vyššie a navrhli, aby ho odvolací súd schválil. Odvolací súd zistil, že zmier uzavretý účastníkmi konania, nie je v rozpore s právnymi predpismi a preto ho schválil (§ 99 ods. 2 prvá veta O.s.p. v spojení s § 211 ods. 2 O.s.p. a s § 222 ods. 2 O.s.p.). Schválený zmier má účinky právoplatného rozsudku (§ 99 ods. 4 prvá veta O.s.p.). Zároveň odvolací súd rozhodol, že žalobkyňa a žalovaný sú povinní spoločne a nerozdielne zaplatiť súdny poplatok vo výške 1 396,00 eur, t.j. 1 % zo sumy 139 652 eur podľa pol. 6 písm. b/ Sadzobníka súdnych poplatkov, keďže došlo k uzavretiu súdneho zmieru. V zmysle §148 O. s. p. sú účastníci povinní nahradiť štátu trovy konania pozostávajúce zo znaleckej odmeny za vypracovanie kontrolného znaleckého posudku znalkyňou R.. M. Q. zaplatenej zo štátnych finančných prostriedkov vo výške 297,04 € a zo znaleckej odmeny za vypracovanie znaleckého posudku znalcom R.. B. O. zaplatenej zo štátnych finančných prostriedkov vo výške 164,84 €, ako aj znaleckej odmeny 59,16 € zaplatenej zo štátnych finančných prostriedkov R.. M. Q.T. v zmysle opravného uznesenia sp. zn. 16C/288/1995 z 02.05.2012 (297,04 + 164,84 + 59,16 = 521,04 : 2 = 260,52 eur). Vzhľadom na schválenie zmieru uzavretého účastníkmi konania odvolací súd musel zrušiť napadnutý rozsudok súdu prvého stupňa. Poučenie: Proti tomuto uzneseniu odvolanie nie je prípustné.

